জাজৰিঃ নগাঁও জিলাৰ বটদ্ৰৱা বিধানসভা সমষ্টিৰ দলংঘাট উন্নয়ন খণ্ডৰ অন্তৰ্গত গোপালঘাটত শংকৰ আজান মণ্ডল পৰ্যায়ৰ সমিতিৰ উদ্যোগত যোৱা ৯ আৰু ১০ জানুৱাৰীত দুদিনীয়াকৈ অনুষ্ঠিত ভোগালী মেলাখন শুকুৰবাৰে সফলতাৰে সামৰণি পৰিছে৷ দলংঘাট উন্নয়ন খণ্ডৰ ১১ টা গাঁও পঞ্চায়তৰ মহিলা আত্মসহায়ক গোটৰ বহু গ্ৰাম্য সংগঠনৰ সদস্যা সকলে বিভিন্ন তৰহৰ ভোগালীৰ জলপান, পিঠা-পনা, তিলৰ লাৰু, অসমীয়া খাদ্য সম্ভাৰ যেনে-কলাখাৰ, বেহুৰা, মাহগুৰা, অসমীয়া সাজপাৰ, গোটসমূহে নিজহাতে প্ৰস্তুত কৰা মেতেকাৰে নিৰ্মিত সামগ্ৰী, বিভিন্ন আচাৰ, শাক-পাচলি, দৈ আদিৰে ভোগালী মেলাত বিপনীৰ জৰিয়তে প্ৰদৰ্শন আৰু বিক্ৰী ব্যৱস্থা কৰে৷ ভোগালী মেলাৰ প্ৰথম দিনা পুৱাৰ ভাগত মেলাখন আনুষ্ঠানিকভাৱে উদ্বোধন কৰে নগাঁও জিলা পৰিষদৰ মূখ্য কাৰ্যবাহী বিষয়া দিবাকৰ দলেয়ে।
মহিলা আত্ম সহায়ক গোটৰ ভোগালী মেলাৰ সামৰণি